CELEX: C2007/269/96
Language: mt
Date: 2007-11-10 00:00:00
Title: Kawża T-332/07: Rikors ippreżentat fl- 4 ta' Settembru 2007 — Ir-Repubblika Federali tal-Ġermanja vs Il-Kummissjoni tal-Komunitajiet Ewropej

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/53
            
         Rikors ippreżentat fl-4 ta' Settembru 2007 — Ir-Repubblika Federali tal-Ġermanja vs Il-Kummissjoni tal-Komunitajiet Ewropej
   (Kawża T-332/07)
   (2007/C 269/96)
   Lingwa tal-kawża: Il-Ġermaniż
   Partijiet
   
      Rikorrenti: Ir-Repubblika Federali tal-Ġermanja (rappreżentanti M. M. Lumma, aġenti, u C. von Donat, avukati)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni C (2007) 2619 finali, tal-25 ta' Ġunju 2007, li naqqset l-għajnuna finanzjarja mill-Fond Ewropew għall-Iżvilupp Reġjonali mogħtija mid-Deċiżjoni tal-Kummissjoni C (94) 3379 favur id-dokument wieħed ta' pprogrammar għall-għajnuna strutturali Komunitarja fir-reġjuni ta' l-objettiv 2 tal-Land Ġermaniż tat-Tramuntana ta' Rhine-Westphalia, fir-Repubblika Federali tal-Ġermanja (Nru FEDER 94.02.13.012);
            
         
               —
            
            
               tikkundanna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Permezz tad-deċiżjoni kkontestata, il-Kummissjoni naqqset l-għajnuna finanzjarja mill-Fond Ewropew għall-Iżvilupp Reġjonali (ERDF) favur l-ipprogrammar għall-għajnuna strutturali Komunitarja fir-reġjuni ta' l-objettiv 2 tal-Land Ġermaniż tat-Tramuntana ta' Rhine-Westphalia.
   In sostenn tar-rikors tagħha, ir-rikorrenti tqis li l-konvenuta għamlet evalwazzjoni żbaljata tal-fatti fid-deċiżjoni kkontestata.
   Barra minn dan, ir-rikorrenti turi li l-kundizzjonijiet sabiex tipproċedi għal tnaqqis ta' l-għajnuna, stabbiliti fl-Artikolu 24(2) tar-Regolament Nru 4253/88 (1), mhumiex sodisfatti. F'dan ir-rigward, hija tqis li l-allokazzjoni l-ġdida magħmula ma tirrappreżentax emenda importanti fil-programm. Għaldaqstant tqis li sempliċi referenza għal-“Linji Gwida għall-ikkalkular finanzjarju tal-miżuri operattivi (1994-1999) tal-Fondi Strutturali” [SEC (1999) 1316] mhijiex biżżejjed sabiex tiġi stabbilita l-importanza ta' dawn l-emendi.
   Anki jekk jitqies li kien hemm emenda importanti għall-programm, ir-rikorrenti ssostni li l-Kummissjoni kellha tagħmel użu mill-poter tagħha skond l-Artikolu 24(2) tar-Regolament Nru 253/88, li tipproċedi għal evalwazzjoni konkreta tal-mod kif il-programm ġie implimentat. Skond ir-rikorrenti, f'dan il-każ, il-Kummissjoni kellha teżamina l-proporzjonalità ta' tnaqqis ta' għajnuna ta' l-ERDF.
   
      (1)  Regolament tal-Kunsill (KEE) Nru 4253/88 tad-19 ta' Diċembru 1988 li jimplimenta r-Regolament (KEE) Nru 2052/88 f'dak li jirrigwarda l-koordinazzjoni bejn għajnuna ta' fondi strutturali differenti, minn naħa, u bejn dawn u dik tal-Bank Ewropew ta' Investissement u ta' strumenti finanzjari eżistenti oħra, min-naħa l-oħra (ĠU L 374, p. 1).